কলেজ ছাত্রী খাদিজাকে হত্যার চেষ্টা ; ঘাতক বদরুলের বিরুদ্ধে চার্জশিট দাখিল | সত্যের পক্ষে দেশ বিদেশের প্রতি ঘন্টার খবর নিয়ে আজকের বাংলাদেশ টুয়েন্টি ফোর ডটকম
সন্ত্রাসী হামলার শিকার মুন্সিগঞ্জের প্রবীন সাংবাদিক নেতা উজ্জলের পাশে নারায়ণগঞ্জের সাংবাদিক নেতারা
কলেজ ছাত্রী খাদিজাকে হত্যার চেষ্টা ; ঘাতক বদরুলের বিরুদ্ধে চার্জশিট দাখিল
এডিটর ajkerbd24.com	| নভেম্বর ১৫, ২০১৬ | 0
ডেস্ক রিপোর্ট: সিলেট সরকারি মহিলা কলেজের ছাত্রী খাদিজা বেগম নার্গিসকে হত্যাচেষ্টা মামলায় শাহজালাল বিজ্ঞান ও প্রযুক্তি বিশ্ববিদ্যালয় ছাত্রলীগের সহ সম্পাদক (বহিষ্কৃত) বদরুল আলমের বিরুদ্ধে চার্জশিট গ্রহণ করেছেন আদালত। চার্জশিট গ্রহণের মাধ্যমে এ মামলায় বদরুলের বিচার শুরু হয়েছে।মঙ্গলবার সিলেটের অতিরিক্ত চিফ মেট্রোপলিটন ম্যাজিস্ট্রেট উম্মে সরাবন তহুরার আদালতে এ চার্জশিট গ্রহণ করা হয়। আদালত আগামী ২৯ নভেম্বর মামলার পরবর্তী দিন ধার্য করেছেন।
সিলেট মেট্রোপলিটন পুলিশের অতিরিক্ত উপ-কমিশনার জিদান আল মুসা চার্জশিট গ্রহণের সত্যতা নিশ্চিত করে জানান, গত ৮ নভেম্বর খাদিজা হত্যাচেষ্টা মামলার তদন্ত কর্মকর্তা এসএমপি’র শাহপরাণ থানার উপ-পরিদর্শক (এসআই) হারুনুর রশীদ হামলাকারী বদরুল আলমকে একমাত্র আসামি করে আদালতে চার্জশিট দাখিল করেন। মামলায় ৩৬ জনকে সাক্ষী রাখা হয়েছে।
তিনি আরও জানান, আদালত চার্জশিট গ্রহণ করে বিচার শুরুর জন্য চিফ মেট্রোপলিটন ম্যাজিস্ট্রেট আদালতে প্রেরণ করেছেন। প্রসঙ্গত, গত ৩ অক্টোবর সিলেট এমসি কলেজের পরীক্ষা দিতে গেলে বদরুল নৃশংসভাবে কুপিয়ে আহত করে খাদিজাকে। খাদিজার ওপর হামলার ঘটনায় দেশজুড়ে তীব্র প্রতিক্রিয়া দেখা দেয়। খাদিজার ওপর হামলার পরপরই বদরুলকে গণধোলাই দিয়ে পুলিশে সোপর্দ করে এমসি কলেজের শিক্ষার্থীরা। ##
বিভাগ: অপরাধ (ক্রাইম), জেলার খবর, সারা বাংলার খবর